Dimitris Khondrokoukis

Dimitris Khondrokoukis (gresk: Δημήτρης Χονδροκούκης; født 26. januar 1988 i Marousi) er en gresk høydehopper. Han ble verdensmester innendørs i 2012.

 Karriere 
Som ungdom kom han på 12.-plass ved ungdoms-VM i friidrett 2005, med 2,04 meter.IAAF - World Youth Championships 2005 - High Jump - M  Final  I 2006 deltok han ved junior-VM i friidrett i Beijing. Her hoppet han 2,19, og fikk sjetteplass.IAAF - World Junior Championships in Athletics 2006 - Timetable - High Jump , besøkt 4. juni 2012. 

Ved junior-EM i friidrett 2007 kom han på 4.-plass, med samme høyde som Andriy Protsenko og Raul Spank, som fikk sølv og bronse.European Athletics - 19th European Athletics Junior Championships, besøkt 4. juni 2012. Like bra gikk det ikke ved U23-EM i friidrett 2009, der han endte på 12.-plass, med 2,14 meter.European Athletics - 7th European Athletics U23 Championships, besøkt 4. juni 2012. 

2011 startet med EM i friidrett innendørs 2011 i Paris i mars. Der kom han på 5.-plass med 2,29 meter, som var ny personlig rekord.European Athletics - 31th European Athletic Indoor Championships, besøkt 4. juni 2012. I juni satte han ny personlig utendørøs, ved Lag-EM i friidrett 2011 (First League) i Izmir, med 2,32 meter. Han vant høydekonkurransen med dette hoppet.European Athleics - 3rd European Team Championships, 1st League, besøkt 5. juni 2012. Ved VM i friidrett 2011 i Daegu tangerte han sin personlige rekord på 2,32, men dette holdt bare til femteplass.IAAF - Daegu 2011   , besøkt 5. juni 2012. 

I februar 2012 vant han gull ved Balkanmesterskapet innendørs, med 2,26. I mars vant han gull ved VM i friidrett innendørs 2012 i Istanbul. Han hoppet 2,33, som var ny personlig rekord innendørs. I mai tangerte han sin personlige rekord utendørs (2,32) ved Diamond League-stevnet i Doha. 

Khondrokoukis var tatt ut til sommer-OL 2012, men trakk seg i juli etter å ha testet positivt på stanozolol ved en dopingtest.Huffington Post - Dimitrios Chondrokoukis, Greek High Jump Champ, Out Of Olympics For Failed Doping Test, besøkt 28. juli 2012.

 Referanser 

 Eksterne lenker 


Kategori:Greske høydehoppere
Kategori:Verdensmestere i friidrett innendørs for Hellas
Kategori:Deltakere for Hellas under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Kypros under VM i friidrett 2011
Kategori:Deltakere for Kypros under VM i friidrett 2015
Kategori:Dopingsaker i friidrett